[2] মূলত এটি গণিতের বই বলে এত দীর্ঘ সময় পর্যন্ত নির্ভুল থাকার গৌরব অর্জন করতে পেরেছে। অন্যান্য বই যেমন বিজ্ঞানের বইয়ের ক্ষেত্রে স্বভাবতই সময়ের পরিবর্তনের সাথে সাথে বিজ্ঞান পরিবর্তিত হয়ে যায়। ফলে বইয়ে লেখা যে তথ্য একসময় সঠিক ছিল তা ভুল হয়ে যায়। কিন্তু জ্যামিতির উপপাদ্যগুলো অপরিবর্তনীয়, বিজ্ঞান জগতে যতই পরিবর্তন আসুক না কেন সমতলে ত্রিভুজের তিন কোণের সমষ্টি দুই সমকোণই থাকবে।